Kjeld Møller Pedersen
Kjeld Møller Pedersen er en dansk økonom og professor i sundhedsøkonomi.
Pedersen blev cand.oecon ved Aarhus Universitet i 1974, og i perioden 1985-1987 var han professor i sundhedsøkonomi ved Odense Universitet. I årene 1987-1991 var Pedersen amtssundhedsdirektør i Vejle Amt og 1991-1999 direktør i LEGO Gruppen. Fra 1999 har han været professor i sundhedsøkonomi og sundhedspolitik ved Syddansk Universitet.
I perioden 2001-2003 var han formand for Sundhedsministerens Rådgivende Udvalg for Sundhedsvæsenet. Han har endvidere været medlem af en række bestyrelser, bl.a. for Aabenraa Sygehus, Kolonien Filadelfia i Dianalund og Privathospitalet Hamlet.